Yves Simon

Yves Simon es un cantaire francés, tanben autor e compositor, nascut lo 3 de mai de 1944 en França a Choiseul (Nauta Marna). 

Sos parents li ofrisson un acordeon diatonic a l'atge de uèch ans, puèi gafet, es guitarrista solista d'un grop de Nancí (Lorena) que se ditz los Korrigans nancéens. A setze ans, es fascinat pel cantaire Salvatore Adamo ; concretiza alavetz son sòmi de venir coma el autor e interprèt a l'atge de dètz e sèt ans. Aital, en 1967, enregistra dos 45 torns (Ne t'en fais pas petite fille e T'as pas changé tu sais) e un primièr album. En 1969, enregistra l'album La Planète endormie. Aqueles dos primièrs albums an pas brica de succès. Parallèlament a n'aquela debuta pauc encoratjanta dins la cançon, escriu de romans, coma Les jours en couleurs en 1971 puèi L'Homme arc-en-ciel, qu'eles son de capitadas en librariá. Trabalha per la revista francesa Actuel e per la ràdio Euròpa 1. 

En 1972, publica lo 45 torns Les gauloises bleues qu'obten una capitada pichona, e del còp la meteissa annada, es amenat a jogar sus scèna en primièra partida de Georges Brassens.

Ven en seguida en 1973 l'album Au pays des merveilles de Juliet, ambe d'unes títols coma Les Bateaux du métro, Rue de la Huchette e evidentament la cançon Au pays des merveilles de Juliet que aqueste còp es una capitada de las polidas. 

En 1974, publica l'album Respirer, chanter ambe entre autres J'ai rêvé New York. 

En 1977, publica son album Un autre désir remarcat en particular per son títol Zelda, vengut un dels estandards de la discografia de Yves Simon. La meteissa annada, compausa la benda originala del filme Diabolo menthe, en particular la cançon-titol Diabolo menthe, qu'es de còps considerada coma la cançon emblematica de Yves Simon, de tot biais l'una de las mai conegudas (tube en 1978). 

Fin 1983, lo títol Amazoniaque, ambe sonoritats quasi new wave, es tornarmai una capitada, coma L'Abyssinie dins lo meteis estili dos ans mai tard. 

En 1989, son títol Nés en France que denóncia la xenofobia obten el tanben una capitada onorabla.

Discografia
 1967 : Ne t'en fais pas petite fille 
 1969 : La Planète endormie 
 1973 : Au pays des merveilles de Juliet 
 1974 : Respirer, chanter
 1975 : Raconte-toi 
 1976 : Macadam 
 1977 : Un autre désir 
 1978 : Demain je t'aime 
 1981 : Une vie comme ça
 1983 : USA/USSR (Amazoniaque) 
 1985 : L'autre côté du monde 
 1988 : Liaisons
 1999 : Intempestives 
 2007 : Rumeurs 

Cançons mai conegudas
 Les gauloises bleues (1972)
 Au pays des merveilles de Juliet (1973)
 Les Bateaux du métro (1973)
 Rue de la Huchette (1973)
 J'ai rêvé New York (1974)
 Clo story (1974)
 Manhattan (1974)
 Les héros de Barbès (1975)
 Raconte-toi (1975)
 Zelda (1977)
 De l’autre côté de ton âme (1977)
 Diabolo menthe (1977)
 Attention futur (1979)
 J’t’aimais, j’t’aime plus (1979)
 Qu'est-ce que sera demain (1981)
 Ma jeunesse s’enfuit (1981)
 Amazoniaque (1983)
 J'pense à elle tout l'temps (1984)
 Barcelone (1984)
 L'Abyssinie (1985)
 Deux ou trois choses pour elle (1988)
 Nés en France (1989)
 Je me souviens (1999)
 Sarah et Tobie (1999)

Simon, Yves
Simon, Yves
Simon, Yves
Simon, Yves
Simon, Yves